Flavell Te Ururoa: Motor Vehicle Sales Amendment Bill — Second Reading 
Flavell Te Ururoa: Motor Vehicle Sales Amendment Bill — Second Reading 
[Volume:664;Page:12176] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker kia ora tatou katoa i tenei ahiahi. Kua tu ake tenei ki te tautoko me ki i te tikanga o tenei o nga pire ka whakatakotohia ki mua aroaro o te Whare. Mena ko tona putake ko te tiaki i te hunga hoko waka nei ka pai ka pai ka pai. Kei te whaiwhai haere tenei pire i wetahi i whakatakotohia ki mua i te aroaro o te Whare i nga ra tata hui kaika kua hipa ake ara ki te tiaki i te hunga e tuku nei i o ratau moni mo tetahi mea penei ano ra i te waka i nga motoka. E ai ki ta te pire ko te tino putake o tenei he whakatakoto tikanga hei whakahou i te ahuatanga o ta ratau rehita a-tau. Ka mutu ko tona tikanga he whakawhanui atu me ki i te kupenga i nga here mo te hunga kua whakatahangia na nga mahi tukino pea nga mahi he pea kua kitea mai ai i nga tau ara me ki mo te hunga tuku korero he nei me te mea ano hoki ko nga rehita me ki kua oti pai te wahi ki nga rehita o tera momo hunga. No reira a pai tonu enei korero katoa koinei matau e tautoko nei. 
Ka mutu hei whakaatu i te ahuatanga o te pumau o te tino hiahia o te Kawanatanga ki te kokiri i tenei take ko tetahi o nga take o te pire nei he whakawhanui atu i te titiro o tenei pire ara kia whanui tonu te titiro o te Motor Vehicle Disputes Tribunal. Ko ta ratau mena ka whakatakoto whaina ki runga i tenei hunga kua piki haere tera mai i te rima tekau mano tara ki te kotahi rau mano tara i raro i te ahuatanga o tenei ture.  
I tino aro atu au ki nga korero o te hunga o roto o te Community Law Centre o Otepoti. Ko ta ratau ko te tino tautoko i te tikanga o tenei pire ka mutu ko ta ratau tino korero ko te ki atu he pai ki a ratau kia whakaatu wetahi korero i runga i nga waka hei kupu awhina ki te hunga hokohoko nei i nga waka. No reira ki taku titiro he mea awhina tenei. Mena ka puta mai me ki nga korero tautohetohe taupatupatu ranei mo te pai ranei kino ranei o te waka e hokona nei ka mutu te tumanako ka tiaki pai i te ahuatanga me ki ka noho hei kupu korero hei tiaki i te hunga e hoko nei i nga waka.  
Ki a au nei e tika ana kia mohio mai ai te hunga hoko i nga waka mena ka rere tika tonu te moni ki runga i te rawa pai ka mutu kia mohio mai ai mena he moni kei runga he nama ranei kei runga tonu i te waka pehea te tawhiti o te waka pehea te roa me ki te tawhiti o te haere o te waka ka mutu mena e tika ana te whakaaetanga a-tika me te rehita o taua waka. No reira he pai korero pai enei hei whakatakoto ki runga pepa. Kei te tautoko te Pati Maori i tenei ka mutu kei te tautoko ake i te korero a te taraipiunara i te pire nei ki te ki me panui whanuitia nga korero ki runga i te ipurangi kia taea ai e te motu whanui tonu te kite atu i te whakahaere o etahi o nga kamupene nei. Na me pai enei i te mea me whakanui i te Minita mo nga Take Consumer Affairs i tana aronga i tenei take.  
Engari anei ano etahi patai hei mea whakatakoto ki mua i a ia hei wananga mana a nga ra kei mua i te aroaro. E toru nga take. Tuatahi me ki ko te tumanako ka ata titiro ia ki nga here a-waka nei mo nga tamariki mo nga mokopuna kei roto i nga waka. I puta mai tenei korero i te ropu e kia ana ko Te Puawaitanga ki Otautahi Trust. I roto i te ahuatanga o ta ratau titiro me ki ki nga ahuatanga e pa ana ki nga tamariki te hauora o nga tamariki i roto i nga waka a-whanau. E ai ki ta ratau o nga motoka o nga waka tekau e rua o aua waka he tamariki kei roto ehara i te mea kei te herea na te tatua. Ka mutu o ia rima waka me era here a-turu kotahi anake e tika ana tana here ki roto i te waka. No reira e tika ana me tumeke tatau ki era momo kaute. Ko ta ratau ko te ki atu me titiro ki tenei ahuatanga me kaha tiaki tatau i nga tamariki mai i te whanautanga mai ki roto i nga turu here hei tiaki i nga tamariki i roto i nga waka. No reira anei au e patai nei a mena tekau ma ono tamariki ka mate ia tau na runga i te ahuatanga mo nga aitua i te rori me tupato ka tika. Ka mutu rua rau whitu tekau ma rima o ratau o nga tamariki o te motu me ki ka heria ki te hohipera. No reira enei korero katoa he whakatupato i a tatau me te mea ano hoki te tumanako ia ka tirohia tenei take e te Minita.  
Ko te take tuarua ko te hunga haere kore raihana. Karekau he paku raihana ki te ki atu anei kua mana taku taraiwa i te waka. E ai ki ta tetahi rangahau i roto i te Injury Prevention Research Unit i te Kura Rongoa o Otautahi te whare wananga ki taku mohio e ai ki ta ratau rangahau waru rau rua tekau ma rima o nga taraiwa Maori he taraiwa Maori i roto i nga taone me ki i tuawhenua. No reira ko tenei mahi ko te taraiwa kore raihana i waenganui i te iwi Maori kei waenganui i a tatau. Kai konei te mahi he taraiwa kore raihana. Ka mutu i roto i tetahi atu o nga rangahau me ki mai i te AA Driver Education Foundation i kawe haere i etahi rangahau i roto i Te Tai Tokerau i puta te korero iwa tekau ma rua paiheneti iwa tekau ma rua paiheneti o nga tangata taraiwa nei i Te Tai Tokerau karekau he raihana. Iwa tekau ma rua paiheneti. Ka mutu rua tekau o enei tangata kaore i ahei ki te whiwhi i te raihana na te kore mohio ki te tuhi ki te panui i nga korero. No reira he mea ohorere tenei ki a au otira me pera ki te Whare. Ka mutu i puta te korero o te etita me ki te kaiwhakatika korero o te Car Buyers Guide. Ko ta ratau e ki nei me titiro te kawanatanga ki te tuku putea hei awhina me ki i tenei hunga kore mohio ki te panui ki te tuhi ranei kia taea ai e ratau te whiwhi i te raihana. Me hoki ano ra ki tera korero rua tekau paiheneti kare i te mohio ki te panui ki te tuhi. No reira koinei te whakahau ki te Minita.  
Ko te take whakamutunga ko tera ko te ata titiro me kaha nei ki te panapana haere ki te tautoko ranei i te korero ara ko te anti - drink-driving campaign. Me kaha a ia ki te tautoko i tera kaupapa i te mea te ahua nei ia wiki ia wiki ka korerohia ko te ahuatanga o te taraiwa haurangi nei i roto i te Whare.  
No reira koinei nga whakatupato tuatahi ara me titiro ki nga here a-tamariki i roto i nga waka. Ka rua ko te hunga taraiwa kore raihana. Ka toru me kaha nei ki te tautoko i tera korero mo te taraiwa kore haurangi. No reira kati ake koinei taku hei tautoko i te ia o tenei o nga pire me te tumanako ia ka aro mai te Minita ki enei korero. 
[ 
Greetings to you Mr Assistant Speaker and to us all this afternoon. I rise to support this bill before the House in respect of its purpose. If its purpose is to protect car buyers then that is great fine and wonderful. The goal of this bill in terms of protecting the rights of buyers when purchasing vehicles is consistent with that of other bills that have come before the House during urgency in days just past. The bill amends the process for motor vehicle traders to renew their annual registration. In addition it extends the range of people banned from car trading such as those who stoop to giving false registration information or those who have lapsed registrations. Because all these measures make pretty good sense to us we support the bill.  
To show that the Government is taking this seriously it intends increasing the jurisdiction of the Motor Vehicle Disputes Tribunal for offences under the Act from $50000 to $100000.  
I was interested in the views of the Dunedin Community Law Centre which strongly supported the consumer focus of this bill. It was particularly aware of the requirement for traders to display a consumer information notice on vehicles to help consumers in disputes that relate to misrepresentations about the condition of vehicles for sale. That will provide some protection from scurrilous characters.  
I believe it is important for consumers to know whether there is money owing on a car the distance travelled by the car and as well to have the warrant of fitness and vehicle registration information. The Maori Party is supporting this bill and further to that the decision for tribunal findings to be made available on the Internet and the focus on greater transparency and accountability. This is a positive move and we congratulate the Minister of Consumer Affairs on her initiative in this regard.  
However I ask the Minister to consider a few other areas of which there are three priorities. Priority one is to ensure the use and correct use of child restraints. This is a proposal from Te Puawaitanga ki Otautahi Trust which in its role as a Well Child provider has been working on vehicle safety within families. The trust tells us that two cars out of 10 have children travelling unsecured and only one in five car seats is fitted properly. We should be shocked at those figures. The trust believes there is a need to promote and protect our children from birth and for them to be in a suitable correctly fitted child restraint each time they are in a vehicle. And if we have to ask why we should do that we might think of the 16 children who die each year as a result of a motor vehicle accident and of the 275 who are hospitalised. So this is a warning to everyone and hopefully this matter will be considered by the Minister.  
Priority two is the issue of unlicensed drivers. A study was conducted by the injury prevention unit at Christchurch school of medicine of 824 Maori drivers in urban and rural areas. It found that driving before obtaining a driver’s licence was common practice. Another study by the AA Driver Education Foundation of young people in Northland showed that 92 percent had no licence and 20 percent of these people could not get a licence because they were illiterate. This was a surprise to me and it should be a surprise to the House. The editor of the car buyers’ guide  
The Dog and Lemon Guide 
 is calling for the Government to fund a scheme to help those who are illiterate to get a licence. I turn our attention once again to the fact that 20 percent of those drivers are illiterate and I urge the Minister to take that into consideration.  
The final priority I would put to the Minister is to drive the anti - drink-driving campaign hard because every week the consequences of drink-driving are often mentioned in the House.  
So these are words of caution that firstly child restraints be considered; secondly about the unlicensed drivers; and thirdly about the need for a concerted effort to support the anti - drink-driving campaign. That is enough. I support the thrust of this bill and hope that the Minister will show due concern about what has been presented. 
] 
Bill read a second time.